ضمير ابلة حكمت
{{مقالة مقطوعة من شجرة}}
'''ضمير أبلة حكمت''' مسلسل درامي ميصري تّنتج ف عام 1991. لمسلسل نتجو تّلفيزيون [[مصر|لميصري]] و كتب سّيناريو و لحوار ديالو [[أسامة أنور عكاشة]] و دارت لإخراج ديالو [[إنعام محمد علي]]. هاد لمسلسل هو أول مسلسل متّلاتو لممتلة لمصرية [[فاتن حمامة]] و كان دار لموسيقا ديالو لموسيقار [[عمر خيرت]].

لمسلسل زيادة على [[فاتن حمامة]] متّلو فيه [[أحمد مظهر]]، [[جميل راتب]]، [[عبلة كامل]]، [[صلاح قابيل]]، [[إبراهيم يسري]] و ممتلين خرين.<ref>{{Cite web
|url=https://www.imdb.com/title/tt0470007/fullcredits
|title=صّفحة د لمسلسل ف Imdb
|archive-url=https://web.archive.org/web/20191215213238/https://www.imdb.com/title/tt0470007/fullcredits
|archive-date=2019-12-15
|accessdate=2020-09-11
|url-status=live
}}</ref>

== لقصّة د لمسلسل ==
[[فيشي:Faten Hamama.jpg|تصغير|[[فاتن حمامة]]]]
لمسلسل كايعاود لقيصّة د مديرة د مدرسة د لبنات (أبلة حكمت هاشم، لّي متّلاتها فاتن حمامة) لّي قدرات تحقّق معجيزة فاش ردّات لمدرسة ديالها ميتال ل لمداريس د ميصر. هاد لقضية غادي تجرّ عليها بزّاف د لمشاكيل من عند نّاس لّي حاسدينها ولا ماشي ف مصلاحتهوم يتحسّن تّعليم (مّالين شكارة، لأساتيدة لّي كايزيدو سّوايع...).

== تفاصيل على لمسلسل ==

* [[فاتن حمامة]] من بعد كاريير كبيرة ف سّينيما متّلات أول مسلسل ديالها و هي عندها 60 عام، و ماكانتش قبلات الدور ب سهولة و تشرطات بزاف د لحوايج باش تلعب ف لمسلسل:<ref>{{Cite web
|url=https://arabicpost.net/%D9%81%D9%86-%D9%88%D9%85%D8%B4%D8%A7%D9%87%DB%8C%D8%B1/2020/05/20/%D9%85%D8%B3%D9%84%D8%B3%D9%84-%D8%B6%D9%85%D9%8A%D8%B1-%D8%A3%D8%A8%D9%84%D8%A9-%D8%AD%D9%83%D9%85%D8%AA/
|title=مسلسل ضمير أبلة حكمت.. قصة حقيقية بتصرف فاتن حمامة كادت تطيح بوزيرين
}}</ref>
** فرضات على [[إنعام محمد علي]] تصور ب طريقة سينيمائية.
** هي لّي فرضات [[أحمد مظهر]] و [[جميل راتب]] ف لمسلسل.
** بزّاف د لمشاهد ف سّيناريو ما كانتش قبلاتهوم.
** فاتن حمامةهي لّي كانت فرضات أن لموسيقا د لمسلسل يديرها [[عمر خيرت]].<ref name=":0">{{Cite web
|url=https://lite.almasryalyoum.com/extra/135648/
|title=قصة «أبلة حكمت» الحقيقية: ناظرة مدرسة هدّدت عرش وزيرين
|archive-url=https://web.archive.org/web/20171115011935/http://lite.almasryalyoum.com/extra/135648/
|archive-date=2017-11-15
|accessdate=2020-09-11
|url-status=live
}}</ref>
* [[أسامة أنور عكاشة]] ستوحى الشخصية من واحد سّيدة حقيقية لّي كانت مديرة د مدرسة و دخلات ف صراعات ب سباب لمبادئ و لأخلاق ديالها. فاتن حمامة تلاقات ب هاد سّيدة قبل من ما تبدا التصوير باش تخدم معاها الدور.<ref name=":0" />
* مدرسة "نور المعارف كاينة ب صّح ف [[لإسكندرية]].<ref name=":0" />

== وصلات خارجية ==

* [https://www.youtube.com/watch?v=gVGOi-om5yE دّخلة د لمسلسل ب لموسيقا د عمر خيرت - من لاشين رّسمية ف يوتيوب د ماسبيرو دراما تّابعة ل تّيليفيزيون لميصري] .

== مصادر ==
{{عيون}}
{{ضبط مخازني}}

[[تصنيف:مسلسل د التلفازة مصري]]
[[تصنيف:مقالات فيها مصدر و 3000 بايت]]
ضمير أبلة حكمت مسلسل درامي ميصري تّنتج ف عام 1991. لمسلسل نتجو تّلفيزيون لميصري و كتب سّيناريو و لحوار ديالو أسامة أنور عكاشة و دارت لإخراج ديالو إنعام محمد علي. هاد لمسلسل هو أول مسلسل متّلاتو لممتلة لمصرية فاتن حمامة و كان دار لموسيقا ديالو لموسيقار عمر خيرت.

لمسلسل زيادة على فاتن حمامة متّلو فيه أحمد مظهر، جميل راتب، عبلة كامل، صلاح قابيل، إبراهيم يسري و ممتلين خرين.

 لقصّة د لمسلسل 
تصغير|فاتن حمامة
لمسلسل كايعاود لقيصّة د مديرة د مدرسة د لبنات (أبلة حكمت هاشم، لّي متّلاتها فاتن حمامة) لّي قدرات تحقّق معجيزة فاش ردّات لمدرسة ديالها ميتال ل لمداريس د ميصر. هاد لقضية غادي تجرّ عليها بزّاف د لمشاكيل من عند نّاس لّي حاسدينها ولا ماشي ف مصلاحتهوم يتحسّن تّعليم (مّالين شكارة، لأساتيدة لّي كايزيدو سّوايع...).

 تفاصيل على لمسلسل 

 فاتن حمامة من بعد كاريير كبيرة ف سّينيما متّلات أول مسلسل ديالها و هي عندها 60 عام، و ماكانتش قبلات الدور ب سهولة و تشرطات بزاف د لحوايج باش تلعب ف لمسلسل:
 فرضات على إنعام محمد علي تصور ب طريقة سينيمائية.
 هي لّي فرضات أحمد مظهر و جميل راتب ف لمسلسل.
 بزّاف د لمشاهد ف سّيناريو ما كانتش قبلاتهوم.
 فاتن حمامةهي لّي كانت فرضات أن لموسيقا د لمسلسل يديرها عمر خيرت.
 أسامة أنور عكاشة ستوحى الشخصية من واحد سّيدة حقيقية لّي كانت مديرة د مدرسة و دخلات ف صراعات ب سباب لمبادئ و لأخلاق ديالها. فاتن حمامة تلاقات ب هاد سّيدة قبل من ما تبدا التصوير باش تخدم معاها الدور.
 مدرسة "نور المعارف كاينة ب صّح ف لإسكندرية.

 وصلات خارجية 

 دّخلة د لمسلسل ب لموسيقا د عمر خيرت - من لاشين رّسمية ف يوتيوب د ماسبيرو دراما تّابعة ل تّيليفيزيون لميصري .

 مصادر 

تصنيف:مسلسل د التلفازة مصري
تصنيف:مقالات فيها مصدر و 3000 بايت